חזרה לתוכן העניינים

# שימוש באשף *Wi-Fi Protected Setup כדי להגדיר ולנהל רשת

אשף The Wi-Fi Protected Setup* מאפשר לקבוע את התצורה של רשת חדשה ולהוסיף לה התקנים בקלות. Wi-Fi Protected Setup* מפשט את תהליך ההגדרה ובו בזמן מסייע לוודא שתצורת הרשת מוגדרת באופן בטוח. עם Wi-Fi Protected Setup*, באפשרותך לבצע את המשימות הבאות:

- כמחשב נרשם: קבלת הגדרות אבטחה וקביעת תצורה של המחשב/התקן להתחברות לרשת קיימת
- כמחשב רשם: קביעת תצורה של הגדרות אבטחה עבור נקודת הגישה של הרשת ו/או הוספת מחשב/התקן נוסף לרשת
- ידני: אל תשתמש ב- Wi-Fi Protected Setup. תתבקש להזין ידנית את הגדרות האבטחה של הרשת.

ההוראות הבאות מאפשרות גם להוסיף התקן נוסף לרשת קיימת, במחשב הרשם:

- במחשב הרשם בלבד, הוסף מחשב/התקן נוסף לרשת

### איך לגשת לאשף *Wi-Fi Protected Setup

קיימות שתי דרכים לגשת לאשף *Wi-Fi Protected Setup

- לחץ על הודעת ההתראה המוצגת כאשר רשת עם יכולת Wi-Fi Protected Setup מזוהה:
  התקנים עם יכולת Wi-Fi Protected Setup נמצאים בטווח המחשב. לחץ כדי להתחבר.

- לחץ על רשימת רשתות ה- WiFi בחלון הראשי של תוכנית השירות לחיבור Intel® PROSet/Wireless WiFi‏.

בדיון זה נעשה שימוש במונחים הבאים.

- נקודת גישה: התקן שמחבר התקנים אלחוטיים לרשת. תצורת נקודת הגישה מוגדרת עם שם הרשת (SSID) ואישורי האבטחה הדרושים.
- נרשם: התקן המבקש להצטרף לנקודת גישה או לרשת אלחוטית, אך אין ברשותו את הסיסמה או המפתח עבור נקודת הגישה או הרשת. לאחר שהמחשב מקבל סיסמה או מפתח תקפים, הוא הופך לחבר ברשת האלחוטית. ניתן להגדיר את תוכנית השירות לחיבור WiFi כך שתפעל כמחשב נרשם עבור נקודת גישה נתמכת.
- רשם: רשם הוא התקן (בדרך כלל מחשב) המאפשר להתקנים אחרים (בדרך כלל מחשבים) להצטרף לרשת האלחוטית. ניתן להגדיר את תוכנית השירות לחיבור WiFi כך שתפעל כרשם עבור נקודות גישה נתמכות. הרשם מעביר אוטומטית את המפתח או הסיסמה של נקודת הגישה, בצורה מאובטחת.

רשת אלחוטית חדשה נוצרת על-ידי הגדרת התצורה של נקודת הגישה, חיבור המחשבים הרצויים המצוידים במתאמי WiFi ואופציונלית, חיבור קישוריות רשת חיצונית (לדוגמה, האינטרנט, בדרך כלל על-ידי חיבור נקודת הגישה למודם DSL או כבלים, או דומה).

### כמחשב נרשם: קבלת הגדרות אבטחה וקביעת תצורה של המחשב/התקן להתחברות לרשת קיימת

השלבים הבאים משתמשים באשף Wi-Fi Protected Setup* כדי לחבר מחשב נרשם לרשת קיימת. תהליך זה יוצא מנקודת הנחה שבמחשב הרשם פועלת תוכנית השירות לחיבור Intel® PROSet/Wireless WiFi‏.

הערה: כדי להשיג קצבי העברה גבוהים מ- ‎54 Mbps בחיבורי 802.11n, יש לבחור אבטחת WPA2-AES‏. ניתן לבחור באפשרות ללא אבטחה (אף אחד) כדי לאפשר הגדרה ופתרון בעיות של רשת.

1. במחשב שברצונך לחבר לרשת, הודעה מציינת שנקודות גישה אחת או יותר עם יכולת Wi-Fi Protected Setup נמצאות בטווח המחשב האלחוטי. לחץ על הודעה זו. (לחילופין, באפשרותך לבחור את הרשת מתוך רשימת רשתות ה- WiFi בחלון הראשי של תוכנית השירות לחיבור WiFi‏).
2. נפתח דף הפתיחה של אשף *WiFi Protected Setup. כאן, בחר כמחשב נרשם: קבלת הגדרות אבטחה וקביעת תצורה של המחשב/התקן להתחברות לרשת קיימת.
3. השתמש ברשימה רשתות זמינות כדי לבחור את הרשת שאליה ברצונך להתחבר (בדוגמה זו, זוהי הרשת MyWPS‏). לאחר מכן, לחץ על הבא.
4. נפתח החלון גילוי. המחשב הנרשם שברצונך לחבר לרשת מגלה את המחשב הרשם של הרשת. בהנחה שתהליך הגילוי מצליח, מוצג שם המחשב הרשם או נקודת הגישה.
5. מופיע החלון הבא, שבו מוצגת סיסמת ההתקן (סיסמת המחשב הנרשם). הסיסמה המוצגת במחשב הנרשם היא סיסמה ייחודית, אקראית וזמנית, עבור המחשב הנרשם. סיסמה זו משמשת כדי לבקש הרשאה להתחברות לנקודת הגישה של הרשת. (הסיסמה המוצגת להלן היא דוגמה בלבד).
6. במחשב הרשם או בנקודת הגישה, הזן את הסיסמה שסופקה על-ידי המחשב הנרשם. לאחר מכן, לחץ על הבא.

הערה: תהליך זה יוצא מנקודת הנחה שבמחשב הרשם פועלת תוכנית השירות לחיבור WiFi; התהליך והחלונות המוצגים במחשב הרשם עשויים להיות שונים בתוכנות של ספקים אחרים. נקודות גישה מסוימות עשויות לכלול רשם מוכלל.

7. החלון הבא מציג את הפרופיל לרשת זו. הפרופיל שנבחר יישלח למחשב הנרשם, ויעניק לו גישה לרשת. רק פרופילים נתמכים מוצגים. פרופילים נתמכים הם אלה המבוססים על WPA-PSK‏, WPA2-PSK ועל אבטחה פתוחה (אף אחד). בחר את הפרופיל ולחץ על הבא כדי לסיים את תהליך ההרשמה.
8. החלון האחרון מראה שרישום הנרשם אצל הרשם הושלם. לחץ על סיום.
9. במחשב הנרשם, לחץ על הבא. במחשב הנרשם מוצגת ההודעה: התחברות אל הרשת <שם הרשת האלחוטית> בוצעה בהצלחה. לחץ על סיום.

### כמחשב רשם: קביעת תצורה של הגדרות אבטחה עבור נקודת הגישה של הרשת ו/או הוספת מחשב/התקן נוסף לרשת

השלבים הבאים משתמשים באשף Wi-Fi Protected Setup* כדי לקבוע את התצורה של מחשב זה כרשם עבור רשת מאובטחת או נקודת גישה. בצע שלבים אלה בעת יצירת רשת חדשה.

1. אתר את סיסמת הבעלות של ההתקן עבור נקודת הגישה. סיסמה זו מוגדרת על ידי היצרן של נקודת הגישה. לרוב, הסיסמה נמצאת על תווית בחלק התחתון של ההתקן.
2. הפעל את נקודת הגישה של הרשת.
3. הפעל את תוכנית השירות לחיבור WiFi במחשב שאותו ברצונך להפוך לרשם.
4. ההודעה הבאה מציינת שהתקן או התקנים תואמים נמצאים בטווח המחשב. לחץ על הודעה זו. (לחילופין, באפשרותך לבחור את הרשת מתוך רשימת רשתות ה- WiFi בחלון הראשי של תוכנית השירות לחיבור WiFi‏).
5. נפתח דף הפתיחה של אשף *WiFi Protected Setup. כאן, בחר כמחשב רשם: קביעת תצורה של הגדרות אבטחה עבור נקודת הגישה של הרשת ו/או הוספת מחשב/התקן נוסף לרשת.
6. בחלון הבא, ברשימה רשתות זמינות, בחר את הרשת שאליה ברצונך להתחבר. תוכן רשימת הרשתות תלוי ברשתות שזוהו. לחץ על הבא.
7. בחלון הבא, הזן את סיסמת הבעלות של ההתקן שאחזרת מנקודת הגישה בשלב 1. לחץ על הבא כדי להמשיך.
8. בחלון הבא שנפתח מוצגים שם רשת, סוג אבטחה וכן סיסמה. אם תצורת נקודת הגישה מוגדרת כבר, היא תהיה מואפרת; המשך לשלב 10. אם תצורת נקודת הגישה אינה מוגדרת (השדות אינם מואפרים), המשך לשלב 11.
9. לאחר מספר שניות תוצג ההודעה הבאה:
   התצורה של נקודת הגישה מוגדרת כבר. האם ברצונך להגדיר מחדש את התצורה?
   אם אינך מעוניין להגדיר מחדש את התצורה של נקודת הגישה, בחר לא. התוכנה מצרפת את הרשת, מבצעת את החיבור ויוצרת פרופיל. לאחר מכן, התוכנה נסגרת והליך זה מושלם. אם ברצונך להגדיר מחדש את התצורה של נקודת הגישה, בחר כן.
10. החלון הבא מוצג. השדה הראשון מציג את שם נקודת הגישה. כברירת מחדל, שם זה הוא שם רשת (SSID‏). בדוגמה זו הגדרנו אותו כ- MyWPS‏. באפשרותך לתת שם כרצונך.
11. בשדה סוג אבטחה, בחר את סוג האבטחה הרצוי.

- WPA* אישי מחייב הגדרת תצורה ידנית של מפתח טרום שיתוף (PSK) בנקודות גישה ובלקוחות. PSK זה מאמת סיסמה או קוד זיהוי, בתחנת הלקוח ובנקודת הגישה גם יחד. אין צורך בשרת אימות.
- WPA2*, הדור השני של אבטחת WPA, מספק למשתמשי אלחוט בארגונים ובחברות רמת ביטחון גבוהה שרק משתמשים מורשים יוכלו לגשת לרשתות ה- WiFi שלהם. כאן בחרנו באבטחה מסוג WPA2 אישי. באפשרותך להשתמש בפרופילי תוכנית השירות לחיבור Intel® PROSet/Wireless WiFi כדי לקבל את שם רשת ה- WiFi‏ (SSID) וסיסמת WPA2-אישי לשימוש עם התקן מדור קודם.

12. השדה השלישי הוא סיסמה (מפתח). הסיסמה המוצגת מופקת בצורה אקראית או מוגדרת מראש, אך באפשרותך לשנותה לכל סיסמה אחרת שתרצה. עם זאת, עליך להשתמש במפתח קשה לפיצוח לשם אבטחה משופרת. עליה להכיל בין 8 ל- 63 תווים. לאחר השלמת שלב זה, לחץ על הבא.

בחלונות הבאים מוצגת התצורה של נקודת הגישה והרשם.

13. לאחר שהרשת מקבלת את סיסמת הבעלות, מוצגת ההודעה: התחברות אל הרשת <שם הרשת האלחוטית> בוצעה בהצלחה. לחץ על סיום. תהליך זה משלים את הגדרת התצורה של נקודת הגישה והרשם.
14. אם ברצונך לשמור הגדרות אלה בפרופיל לשימוש בעתיד על-ידי לקוח מדור קודם, לחץ על שמור הגדרות אלחוט. הגדרות הפרופיל נשמרות בקובץ טקסט (txt) בכונן הקשיח המקומי. כברירת מחדל, הקובץ נשמר בכונן C:\‎ המקומי. קבל את מיקום ברירת המחדל לשמירה או לחץ על עיון כדי לבחור מיקום אחר במחשב.

לאחר מכן, באפשרותך לחבר מחשב נרשם לרשת. ניתן לבצע זאת על-ידי ביצוע ההליך כמחשב נרשם: קבלת הגדרות אבטחה וקביעת תצורה של המחשב/התקן להתחברות לרשת קיימת. לחילופין, אם ברצונך לעבוד רק במחשב הרשם של הרשת, בצע את ההליך במחשב הרשם, הוסף מחשב נוסף לרשת.

### במחשב הרשם, הוסף מחשב נוסף לרשת

השלבים הבאים משתמשים באשף Wi-Fi Protected Setup* הפועל במחשב הרשם כדי לחבר מחשב (נרשם) אחר לרשת קיימת. הליך זה מבוצע רק במחשב הרשם.

הערה: תהליך זה יוצא מנקודת הנחה שבמחשב הרשם פועלת תוכנית השירות לחיבור WiFi; התהליך והחלונות המוצגים במחשב הרשם עשויים להיות שונים בתוכנות של ספקים אחרים.

1. השג את סיסמת ההתקן של המחשב הנרשם שאותו ברצונך להוסיף לרשת.
2. במחשב הרשם, בסמל מגש המשימות של תוכנית השירות לחיבור WiFi, לחץ באמצעות הלחצן הימני של העכבר על הוסף התקן חדש.
3. במחשב הרשם, בצע שלבים 6 עד 9 של ההליך חיבור מחשב נרשם לרשת או לנקודת גישה

חזרה לראש הדף

חזרה לתוכן העניינים

סימנים מסחריים וכתבי ויתור