Vissza a tartalomjegyzékhez

# Csatlakozás

- Csatlakozás WiFi hálózatra
- Első csatlakozás
- Hálózat konfigurálása és kezelése a Wi-Fi Protected Setup* varázslóval
- A Windows XP kezelje a WiFi hálózatelérést
- Más vezeték nélküli hálózatkezelők

## Csatlakozás WiFi hálózatra

Az alábbi módszerek bármelyikével csatlakozhat WiFi hálózatra.

- Automatikus csatlakozás: Ha számítógépén van profil egy elérhető vezeték nélküli hálózathoz, akkor a rendszer automatikusan csatlakozik rá.
- Új profil konfigurálása: Az Intel® PROSet/Wireless WiFi-csatlakozás segédprogram főablakában megjelenő listán válasszon ki egy WiFi hálózatot. Kattintson a Csatlakozás gombra. Ha sikerült a csatlakozás, a profillistában új profil jön létre, amelyet máskor is használhat.
- Csatlakozás a Profilok lista valamelyik profiljához: A Profilok listából kiválaszthatja bármelyik profilt. Aktiválásához kattintson a Csatlakozás gombra. Így a listában lejjebb felsorolt hálózatra is csatlakozhat (ha az elérhető).
- Kattintson jobb gombbal a Windows asztal jobb alsó sarkában lévő tálcaikonra. Kattintson a Csatlakozás egy profilhoz gombra. Megjelenik az előzőleg konfigurált profilok listája. Válasszon ki egy profilt.

## Első csatlakozás

A WiFi-csatlakozás segédprogram automatikusan észleli a WiFi adapter hatótávolságán belüli WiFi hálózatokat. Ha talál hálózatot, az asztalon a következő értesítés jelenik meg: Vannak WiFi hálózatok. További információk a Tálcaikonok című részben találhatók.

1. A WiFi-csatlakozás segédprogram főablakának megnyitásához kattintson duplán az asztalon megjelenő értesítésre.
2. Válasszon egy hálózatot a WiFi hálózatok listából.
3. Kattintson a Csatlakozás gombra. Ha a hálózat nem igényel biztonsági hitelesítést, az asztalon megjelenő üzenet értesíti, hogy csatlakoztatva van a hálózatra. A tálcamenü és a tálcaikonok részletesebb leírását lásd A főmenü és A tálca című részben.
4. Ha a hálózaton engedélyezve van a titkosítás, a Profil varázsló megnyitja a WiFi beállítások konfigurálása ablakot. Ez végigvezeti az adott hálózat WiFi profiljának létrehozási folyamatán. Sokkal könnyebb csatlakozni olyan hálózatra, amelyhez van profil.
5. A program megkéri, hogy adjon meg egy profilnevet. A Profilnév a hálózat Ön által adott neve. Elfogadhatja a meglévő profilnevet (ha van), vagy beírhat egy újat. Profilnévként bármit megadhat, ami segíti a hálózat megtalálásában. Néhány példa: Otthoni hálózatom, Utcai kávézó.
6. Ezután meg kell adnia, mi a WiFi hálózat neve (SSID): Ez a hálózat azonosítója. Ez az egyedi azonosító különbözteti meg egymástól a WiFi hálózatokat. Ha már be van írva, megtarthatja.
7. Kattintson a Tovább gombra. Ezután a Profil varázsló felderíti a hálózat biztonsági beállításait. A hálózat biztonsági beállításaitól függ, hogy milyen adatokat kell beírnia. A biztonsági beállítások ismertetését lásd a Biztonsági beállítások című részben. A kulcsok és jelszavak részletesebb ismertetését lásd a Hálózati kulcsok című részben. A profilok részletesebb ismertetését lásd a Profilok című részben. Lehet, hogy a hálózati bejelentkezéshez szükséges adatokat meg kell kérdeznie a rendszergazdától.
8. A szükséges adatok beírása után kattintson az OK gombra a vezeték nélküli hálózatra való csatlakozáshoz.

További információkért lásd A főmenü című részt.

## Más vezeték nélküli hálózatkezelők

A WiFi-csatlakozás segédprogram értesíti Önt, ha azt észleli, hogy más szoftveralkalmazás próbál kommunikálni a vezeték nélküli eszközzel.

## A Microsoft Windows* XP kezelje a WiFi hálózatelérést

Wi-Fi* csatlakozásait kezelheti a Windows* XP segítségével is.

1. Az Intel® PROSet/Wireless WiFi-csatlakozás segédprogram főablakának Speciális menüjében válassza az A Windows kezelje a WiFi hálózatelérést lehetőséget.
2. Az alkalmazás megkérdezi: Szeretné, hogy a Windows kezelje a WiFi hálózati kapcsolatokat?? Kattintson az Igen lehetőségre.
3. Az Intel® PROSet/Wireless WiFi-csatlakozás segédprogram bezáráshoz kattintson a Bezárás gombra.
4. Kattintson jobb gombbal a tálcaikonra és válassza A Konfigurációmentes vezeték nélküli hálózatkezelő megnyitása lehetőséget.

MEGJEGYZÉS: A Microsoft Windows* XP konfigurációmentes vezeték nélküli hálózatkezelőjének bekapcsolásakor a WiFi-csatlakozás segédprogram kikapcsolódik.

Ha azt szeretné, hogy a WiFi hálózatelérést az Intel® PROSet/Wireless WiFi-csatlakozás segédprogram kezelje, kattintson jobb gombbal a segédprogram tálcaikonjára, majd válassza az A WiFi vezérlés engedélyezése lehetőséget.

## Más gyártók vezeték nélküli hálózatokat kezelő szoftverei

Ha egy hotspot (kávézó, repülőtér stb.) szoftverét használja, a WiFi-csatlakozás segédprogram értesíti Önt erről, majd letiltja önmagát. Az Intel PROSet/Wireless nem tudja kezelni a vezeték nélküli eszközt, ha azzal egy másik hálózatkezelő kommunikál. Ha ismét a WiFi-csatlakozás segédprogram funkcióit kívánja használni, a hotspot elhagyása után tiltsa le vagy törölje az idegen hálózatkezelőt.

Vissza az oldal tetejére

Vissza a tartalomjegyzékhez

Védjegyek és nyilatkozatok