Tilbage til indhold

# Oplysninger om tilslutning

Når du har forbindelse til et WiFi netværk, kan du ved at klikke på knappen Detaljer... i hovedvinduet i Intel® PROSet/Wireless-tilslutningsværktøjet, se detaljerede oplysninger om forbindelsen.

## WiFi-forbindelsesoplysninger

Navn | Beskrivelse
--- | ---
Profilnavn | WiFi-profilens navn.
Netværksnavn | Netværksnavn (SSID) på den aktuelle tilslutning.
Signalkvalitet | Et RF-signal (radiofrekvens) kan vurderes ud fra to komponenter:

- signalstyrke (kvantitet)
- signalkvalitet

Signalets kvalitet bestemmes af en kombination af faktorer. Primært er det sammensat af signalstyrke og mængden af RF-støj, der er til stede. RF-støj opstår både naturligt og kunstigt fra elektrisk udstyr. Hvis niveauet for RF-støj er højt, eller signalstyrken er lav, resulterer det i et lavere signal/støjforhold, som giver en ringere signalkvalitet. Med et lavt signal/støjforhold er det vanskeligt for radiomodtageren at skelne dataene i signalet fra selve støjen.

Signalstyrke | Signalstyrkeikonet angiver kvaliteten af de sendte og modtagne signaler mellem din WiFi adapter og adgangspunktet eller computer i enhed-til-enhed-tilstand (ad hoc). Antallet af lodrette grønne linier angiver styrken af sende- og modtagesignalerne.

BEMÆRK: Signalstyrken vises for det nærmeste adgangspunkt for netværk, der indeholder flere adgangspunkter.

Signalstyrken går fra udmærket til uden for området. Følgende faktorer påvirker signalstyrken:

- Signalkvaliteten formindskes med afstand og påvirkes af metal- og cementbarrierer.
- Metalobjekter kan genspejle signaler og forårsage forstyrrelse.
- Andre elektriske enheder kan forårsage forstyrrelser.

IP-adresse | IPv4-adresse: IP-adresse (Internet Protocol) for den aktuelle tilslutning.
IPv6-adresse: Den næste generation af IP-adresser er bagud kompatibel og designet til at løse datasikkerhedsproblemer med IPv4. IPv6 udvider adresseområdet fra 32 til 128 bit, så der er plads til et ubegrænset antal netværk og systemer. Det understøtter også QoS-parametre (Quality of Service) for lyd og video i realtid.
MAC-adresse for adapter | MAC-adresse (Media Access Control) for WiFi-adapteren.
Bånd | Angiver det trådløse bånd for den aktuelle forbindelse.

- 802.11a
- 802.11b
- 802.11g
- 802.11n

Antal antenner i brug | Dette angiver det antal antenner, der i øjeblikket er i brug. Dette tal afhænger af de(t) bånd, som de forskellige netværk i øjeblikket bruger, de sende/modtage-tilstande, der er i brug for disse bånd, signalstyrken og adgangspunkternes funktionalitet. Brugeren har ingen direkte kontrol over denne parameter.
Understøttede datahastigheder | De hastigheder, hvormed WiFi-adapteren kan sende og modtage data. Viser hastigheden i Mbps for den frekvens, der bruges.

- 802.11a: 6, 9, 12, 18, 24, 36, 48 og 54
- 802.11b: 1, 2, 5,5 og 11
- 802.11g: 1, 2, 5,5, 6, 9, 11, 12, 18, 24, 36, 48 og 54
- 802.11n: 450, 300, 270, 243, 240, 180, 150, 144, 135, 130, 120, 117, 115,5, 90, 86,667, 72,2, 65, 60, 57,8, 45, 43,3, 30, 28,9, 21,7, 15, 14,4, 7,2

Radiofrekvens | Viser frekvensen for den aktuelle trådløse forbindelse.

- 802.11a: 5,15 GHz til 5,85 GHz
- 802.11b/g: 2,400 GHz til 2,4835 GHz (afhængigt af land)
- 802.11n: 2.400 GHz til 5.00 GHz

Kanalnummer | Viser sende- og modtagelseskanalen.
Netværksgodkendelse | Viser Åben, Delt WPA*-Personlig, WPA2*-Personlig, WPA-Koncern og WPA2-Koncern. Viser den godkendelse, der bruges af den aktuelt anvendte profil. Se Oversigt over sikkerhed for yderligere oplysninger.
Datakryptering: | Viser Ingen, WEP, TKIP eller AES-CCMP. Se Oversigt over sikkerhed for yderligere oplysninger.
802.1x-godkendelsestype | Viser Ingen, EAP-SIM, TLS, TTLS, PEAP, LEAP eller EAP-FAST. Se Oversigt over sikkerhed for yderligere oplysninger.
802.1x-godkendelsesprotokol | Viser Ingen, PAP, GTC, CHAP, MS-CHAP, MS-CHAP-V2 eller TLS. Se Oversigt over sikkerhed for yderligere oplysninger.
CCX-version | Version af Cisco kompatible udvidelser på denne trådløse forbindelse.
Aktuel transmissionsstrøm | Det strømniveau, hvormed WiFi-adapteren i øjeblikket sender, i mW.
Understøttede strømniveauer | Disse er de effektniveauer, som WiFi-adapteren kan sende med. Disse oplysninger vises i et interval og er afhængige af adapteren.
Adgangspunkt for MAC-adresse | MAC-adressen (Media Access Control) for det tilknyttede adgangspunkt.
Obligatorisk adgangspunkt | Viser Ingen, hvis den ikke er aktiveret. Hvis adgangspunktet er aktiveret fra indstillingen Obligatorisk adgangspunkt, vises adgangspunktets MAC-adresse. Denne valgmulighed giver WiFi-adapteren besked på at tilslutte til et adgangspunkt med en bestemt MAC-adresse (48-bit 12 hexadecimale cifre, f.eks. 00:06:25:0E:9D:84).
AP-navn | Navnet på adgangspunktet. Dette navn er angivet af den person, som konfigurerer adgangspunktet, og er typisk begrænset til 32 tegn. BEMÆRK: Dette parameter er kun synligt hvis IPv6-support er installeret på Windows* XP.
AP IPv4/IPv6-adresse | Internetprotokoladressen (IPV4 eller IPV6) til adgangspunktet. IPV6 er den næste generation af IP-adresser, og er bagud kompatibel og designet til at løse datasikkerhedsproblemer med IPv4. IPv6 udvider adresseområdet fra 32 til 128 bit, så der er plads til et ubegrænset antal netværk og systemer. Det understøtter også QoS-parametre (Quality of Service) for lyd og video i realtid.

BEMÆRK: Denne parameter er kun synlig, når du er tilsluttet til et Cisco Systems adgangspunkt.

AP-signalstyrke | Dette er styrken af det signal, der modtages fra adgangspunktet, ved adapteren. Denne værdi er angivet i milliwatt (mW) og kan faktisk ligge i picowatt-intervallet. Denne værdi varierer på basis af afstanden mellem adgangspunktet og adapteren, forhindringer, der kan interferere med signalet, og strømniveauet, som adgangspunktet udsender ved.

BEMÆRK: Denne parameter er kun synlig, når du er tilsluttet til et Cisco Systems adgangspunkt.

AP-støjniveau | Det radiofrekvente (RF) støjniveau, der er i miljøet, og som kan interferere med signalet fra adgangspunktet. RF-støj kommer fra naturlige og elektriske kilder. BEMÆRK: Denne parameter er kun synlig, når du er tilsluttet til et Cisco Systems adgangspunkt.
Reparer | Fornyer IP-adressen. Hvis du har problemer med at få adgang til netværket, skal du kontrollere, om IP-adressen er gyldig. Hvis den er 0.0.0.0 eller 169.x.x.x, er den sandsynligvis ikke gyldig. Hvis netværket er indstillet til automatisk tildeling af netværksadresser, kan du klikke på Reparer og bede om en ny IP-adresse.
Luk | Lukker siden.
Hjælp? | Giver hjælpeoplysninger om denne side.

Tilbage til toppen

Tilbage til indhold

Varemærker og ansvarsfralæggelser