Επιστροφή στα Περιεχόμενα

# Ενεργοποίηση ή απενεργοποίηση ραδιοπρόσβασης

Για να ενεργοποιήσετε ή να απενεργοποιήσετε την ραδιοπρόσβαση WiFi, χρησιμοποιήστε ένα από τα ακόλουθα:

- Τον προαιρετικό διακόπτη ραδιοπρόσβασης στον υπολογιστή σας
- Βοηθητικό πρόγραμμα Intel® PROSet/Wireless WiFi Connection
- Τα Microsoft Windows

> ΣΗΜΕΙΩΣΗ: Όταν ανοίξετε τον υπολογιστή σας, η ραδιοσυσκευή μεταδίδει συνεχώς σήματα. Χρησιμοποιήστε τις ακόλουθες μεθόδους εάν χρειάζεστε να απενεργοποιήσετε τη ραδιοπρόσβαση και να χρησιμοποιήσετε τον φορητό υπολογιστή σας χωρίς να εκπέμπει ραδιοσήματα.

### Χρήση του προαιρετικού διακόπτη του υπολογιστή για την ενεργοποίηση/απενεργοποίηση ραδιοπρόσβασης

Αν ο υπολογιστής σας έχει διακόπτη υλικού ραδιοπρόσβασης, μπορείτε να τον χρησιμοποιήσετε για να ενεργοποιήσετε και να απενεργοποιήσετε τη ραδιοπρόσβαση γρήγορα. Για περισσότερες πληροφορίες για τον διακόπτη αυτό, ανατρέξτε στο έντυπο υλικό του κατασκευαστή του υπολογιστή σας. Η κατάσταση της ραδιοπρόσβασης με διακόπτη υλικού (ενεργοποίηση ή απενεργοποίηση) εμφανίζεται στο κύριο παράθυρο του βοηθητικού προγράμματος σύνδεσης WiFi και στη Γραμμή εργασιών. Επισημαίνεται επίσης ότι, αν απενεργοποιήσετε τη ραδιοπρόσβαση WiFi με το διακόπτη υλικού ραδιοπρόσβασης, τότε πρέπει να ενεργοποιήσετε και πάλι το διακόπτη πριν λειτουργήσει και πάλι η ραδιοπρόσβαση WiFi.

### Χρήση βοηθητικού προγράμματος Intel® PROSet/Wireless WiFi Connection

Μπορείτε να ενεργοποιήσετε ή να απενεργοποιήσετε τη ραδιοπρόσβαση WiFi στο κύριο παράθυρο του βοηθητικού προγράμματος Intel® PROSet/Wireless WiFi Connection. Το εικονίδιο κατάστασης στο κύριο παράθυρο εμφανίζει την τρέχουσα κατάσταση ραδιοπρόσβασης. Στο κύριο παράθυρο, κάντε κλικ στο Ενεργοποιημένο WiFi ή Απενεργοποιημένο WiFi για να ενεργοποιήσετε ή να απενεργοποιήσετε τη ραδιοπρόσβαση.

### Ενεργοποίηση ή απενεργοποίηση της ραδιοπρόσβασης από το εικονίδιο στη γραμμή εργασιών

Κάντε δεξί κλικ στο εικονίδιο της γραμμής εργασιών και επιλέξτε Ενεργοποιημένο WiFi ή Απενεργοποιημένο WiFi.

### Χρήση των Windows για την ενεργοποίηση ή απενεργοποίηση ραδιοπρόσβασης

Μπορείτε να ενεργοποιήσετε ή να απενεργοποιήσετε τη ραδιοπρόσβαση WiFi χρησιμοποιώντας τα Windows.

> ΣΗΜΕΙΩΣΗ: Εάν απενεργοποιήσατε τη ραδιοπρόσβαση από τα Microsoft Windows, θα πρέπει να χρησιμοποιήσετε τα Microsoft Windows για να ενεργοποιήσετε τη ραδιοπρόσβαση. Δεν είναι δυνατή η χρήση διακόπτη υλικού ή του βοηθητικού προγράμματος σύνδεσης WiFi για την ενεργοποίηση της ραδιοπρόσβασης, αν η ραδιοπρόσβαση έχει απενεργοποιηθεί από τα Windows.

#### Windows* XP

1. Στο μενού Έναρξη, κάντε κλικ στο Σύνδεση με. Κάντε δεξί κλικ στο Σύνδεση ασύρματου δικτύου και επιλέξτε Απενεργοποίηση.
2. Ή, αν έχετε περισσότερους από έναν προσαρμογείς WiFi, στο μενού Έναρξη, κάντε κλικ στο Σύνδεση σε > Εμφάνιση όλων των συνδέσεων. Κάντε δεξί κλικ στον προσαρμογέα που θέλετε και επιλέξτε Απενεργοποίηση.

Μπορείτε να χρησιμοποιήσετε την ίδια μέθοδο για να επανεργοποιήσετε τη ραδιοπρόσβαση.

Επιστροφή στην αρχή

Επιστροφή στα Περιεχόμενα

Εμπορικά σήματα και αποποιήσεις