Vissza a tartalomjegyzékhez

# A Kézi diagnosztikai eszköz

A Kézi diagnosztikai eszközzel diagnosztikai vizsgálatokat futtathat a WiFi adapter működőképességének ellenőrzésére. Az eszköz a vizsgálatok eredményeit két szinten tudja megjeleníteni: felhasználói szinten és műszaki támogatási szinten. Felhasználói szinten az eszköz a diagnosztikai lépésekről csak rövid leírást ad, és minden egyes lépésnél csak azt mutatja, hogy az adapter megfelelt vagy sem.

A műszaki támogatási szint naplófájlt is készít, amely minden elvégzett vizsgálatról részletes információkat tartalmaz. Ez a naplófájl szövegfájlba menthető, és elküldhető e-mailben a műszaki támogatást nyújtó osztálynak a csatlakozási hibák kiküszöböléséhez.

## Megnyitás

- Windows XP* vagy Windows* 7 operációs rendszerű számítógépen előbb nyissa meg az Intel® PROSet/Wireless WiFi-csatlakozás segédprogramot. Ezután az Eszközök menüben kattintson a Kézi diagnosztikai eszköz lehetőségre.
- Windows Vista* operációs rendszerű számítógépen kattintson a Start > Minden program > Intel PROSet Wireless > WiFi kézi diagnosztika lehetőségre.

### A naplófájl helyének megadása

1. A Kézi diagnosztikai eszközben kattintson a Fájl > Beállítások... lehetőségre. A WirelessDiagLog.csv nevű fájl tartalmazza a vizsgálatok eredményeit. Ez egy szövegfájl, amely segít a hálózati csatlakozási hibák elhárításában.
2. A Tallózás gombra kattintva megadhatja, hová mentődjön a naplófájl.
3. Az OK gombra kattintva érvényesítheti változtatásait és visszatérhet a Kézi diagnosztikai eszköz ablakba. Amikor legközelebb futtatja a vizsgálatokat, a naplófájl a korábban megadott helyre fog mentődni.

### Tesztek futtatása

1. Jelölje be minden egyes futtatni kívánt vizsgálat mellett a jelölőnégyzetet.
2. A kiválasztott vizsgálatok futtatásához kattintson a Tesztek futtatása gombra. A vizsgálatok eredményei egy WirelessDiagLog.csv nevű fájlba mentődnek.
3. A Kézi diagnosztikai eszköz bezárásához kattintson a Bezárás gombra.

### Választható vizsgálatok

Név | Leírás
--- | ---
Hardverteszt | A vizsgálat sikeres, ha a WiFi adapter jelen van és elérhető. A vizsgálat sikertelen, ha nincs adapter, vagy ha van, de le van tiltva. A vizsgálati összesítés mutatja, hogy a vezeték nélküli hardver engedélyezett-e. Hibaelhárítás

- Győződjön meg róla, hogy az adapter szerepel az Eszközkezelőben a Hálózati adapterek alatt.
- Ha az adapter nem szerepel, kattintson jobb gombbal a Hálózati adapterek gombra, és válassza a Hardverváltozások keresése lehetőséget. Másik lehetőségként indítsa újra a rendszert.
- Győződjön meg róla, hogy az adapter engedélyezve van az Eszközkezelőben. Amikor az adapter le van tiltva, az eszközön egy vörös X (Windows* XP) vagy fekete nyíl (Windows Vista* és Windows* 7) látható. Kattintson jobb gombbal az adapterre, és válassza a menü Engedélyezés parancsát.
- Ha az adapter mellett sárga felkiáltó jel van, kattintson jobb gombbal az adapterre és válassza az illesztőprogram újratelepítését.
- A hibaelhárítás egyéb lehetőségeiről a számítógép gyártójánál tájékozódhat.

Illesztőteszt | A vizsgálati összesítés mutatja, hogy a WiFi adapter melyik Intel® PRO/Wireless Network Connection illesztőprogramot támogatja. A vizsgálat ellenőrzi, hogy az illesztőprogram bináris verziója kompatibilis-e a WiFi-csatlakozás segédprogram telepített verziójával. A vizsgálat sikertelen, ha az illesztőprogram bináris kódja nem található, vagy ha verziója nem felel meg a WiFi-csatlakozás segédprogram verziójához (például 11.1.x.x verziójú szoftver és 9.0.x.x, 9.1.x.x vagy 10.1.x.x verziójú illesztőprogram).

Hibaelhárítás

- Telepítse újra az illesztőprogramokat a WiFi-csatlakozás segédprogrammal.

Rádióteszt | A vizsgálati összesítés mutatja, hogy a rádió be van-e kapcsolva. A vizsgálat lekérdezi a rádió aktuális állapotát. A vizsgálat sikeres, ha a rádió be van kapcsolva. A vizsgálat sikertelen, ha a rádió ki van kapcsolva. Hibaelhárítás Győződjön meg róla, hogy a WiFi rádió be van kapcsolva. A rádiót a következő módszerekkel kapcsolhatja ki vagy be:

- A fizikai kapcsolóval.
- a WiFi-csatlakozás segédprogram főablakának WiFi be / WiFi ki gombjával. További információkért lásd A vezeték nélküli rádió be- és kikapcsolása című részt.

Környezeti keresés teszt | A vizsgálat megkeresi a WiFi adapter hatótávolságán belüli vezeték nélküli hálózatokat. A vizsgálat sikeres, ha a keresőlistában vannak hálózatok. A Vizsgálati összesítés mutatja, hány hálózatra lehet csatlakozni. Hibaelhárítás

- Győződjön meg róla, hogy egy hozzáférési pont hatókörzetében van.
- Kapcsolja ki, majd be a vezeték nélküli rádiót.
- Győződjön meg róla, hogy a beállított vezeték nélküli frekvenciasáv ugyanaz-e, mint a hozzáférési ponté.
- Kapcsolja ki, majd be a hozzáférési pontot.

Társítási teszt | A vizsgálati összesítésben Társítva vagy Nincs társítva jelzi az adapter állapotát. A társítás eszközök közötti vezeték nélküli kapcsolat felépítését és fenntartását jelenti. Ha a titkosítás engedélyezve van, az eszközök csak biztonsági azonosító adatokat cserélnek egymással. A vizsgálat ellenőrzi, hogy a vezeték nélküli csatlakozás létrehozható-e. A vizsgálat sikeres, ha az ügyfélgépet sikerült hozzárendelni.

Hibaelhárítás

- Ha a hozzáférési pont jele gyenge, végezze el az alábbi jelvizsgálatot.
- Győződjön meg róla, hogy létrejött egy profil. Ha igen:
  - Győződjön meg róla, hogy a profil SSID-je ugyanaz, mint a hozzáférési pont hálózatneve (SSID-je).
  - Távolítsa el a profilt, és hozzon létre új profilt.
- Győződjön meg róla, hogy a vezeték nélküli hálózat nem szerepel a Kizárási listán.
- Győződjön meg róla, hogy a MAC-cím nincs kizárva a hozzáférési pontban.

Hitelesítési teszt | A társítás utáni folyamatot vizsgálja, amelynek során megtörténik a vezeték nélküli eszköz vagy a felhasználó identitásának ellenőrzése, majd a hálózati hozzáférés engedélyezése. A vizsgálat lekérdezi a hitelesítési állapotadatokat, beleértve az összes Cisco-kompatibilis kiterjesztést és a biztonsággal kapcsolatos információkat. A vizsgálat sikeres, ha az ügyfélgépet sikerült hitelesíteni. A vizsgálat sikertelen, ha a WEP-kulcs vagy más hitelesítő adat nem hitelesíthető. A Vizsgálati összesítés mutatja, hogy a hálózati csatlakozás megköveteli-e a hitelesítést.

Hibaelhárítás

- Profilja szerkesztésével biztosítsa, hogy a WEP-kulcs, a PSK, a jelszó és a tanúsítványok adatai helyesek legyenek.
- Távolítsa el a meglévő profilt, és hozzon létre új profilt.

Jelvizsgálat | A vizsgálati összefoglaló mutatja a jel minőségét. Ha a jel minősége rossz, a Hibaelhárítás gombra kattintva diagnosztizálhatja és elháríthatja a problémát. Hibaelhárítás

- Próbálja számítógépét a vezeték nélküli hozzáférési ponttól vagy útválasztótól 3-6 méterre elhelyezni.
- A zavarjelek csökkentéséhez távolodjon el a készülékektől (mikrohullámú sütőktől, mobiltelefonoktól vagy 2,4 GHz-es telefonoktól) vagy az azonos csatornát használó hozzáférési pontoktól.
- Próbálja növelni a hozzáférési pont adási teljesítményét.

Ping teszt | A vizsgálat ellenőrzi, hogy a WiFi adapter a hozzáférési pontnak, az alapértelmezett átjárónak, a DHCP-kiszolgálónak (ha engedélyezve van) és a DNS-kiszolgálóknak sikeresen tud-e üzeneteket küldeni és tőlük üzeneteket kapni. A vizsgálati összesítés mutatja, hogy érkeztek-e válaszok ezektől az eszközöktől.

Példa: Válasz: HP, alapértelmezett átjáró. Nincs válasz: DHCP-kiszolgáló

MEGJEGYZÉS: Ha ez a hozzáférési pont és alapértelmezett átjáró sikeresen pingelhető, de annak DNS-kiszolgálója nem, ez nem a vezeték nélküli hálózat problémája, hanem általános hálózati probléma.

Hibaelhárítás

- Tiltsa le a tűzfalat, majd próbálja meg újra elvégezni a ping tesztet.
- Otthoni hálózata beállítási hibáinak elhárításához lépjen kapcsolatba a hozzáférési pont gyártójával.
- Vállalati felhasználók a rendszergazdától kérhetnek segítséget.

Hibaelhárítás | Az egyes tesztek megjelenített problémáinak diagnosztizálása és elhárítása. A Hibaelhárítás gomb aktívvá válik, ha a teszt sikertelen.
Teszt(ek) futtatása | Végrehajtja a kiválasztott teszteket.
Bezárás | Az oldal bezárása.
Súgó? | Megjeleníti az adott oldalhoz tartozó súgószöveget.

Vissza az oldal tetejére

Vissza a tartalomjegyzékhez

Védjegyek és nyilatkozatok