กลับไปที่สารบัญ

# ความปลอดภัยส่วนบุคคล

ใช้ ความปลอดภัยส่วนบุคคล ถ้าคุณเป็นผู้ใช้งานคอมพิวเตอร์ในบ้านหรือธุรกิจขนาดเล็ก ซึ่งสามารถใช้กระบวนการด้านความปลอดภัยอย่างง่ายได้หลากหลายวิธีเพื่อปกป้องการเชื่อมต่อ WiFi ของคุณ คุณอาจต้องการเลือกจากรายการการตั้งค่าความปลอดภัยที่กำหนดค่าได้ง่ายสำหรับเครือข่าย WiFi ของคุณ ดู การตั้งค่าความปลอดภัยส่วนบุคคล สำหรับการอธิบายตัวเลือกแต่ละตัวเลือก ไม่จำเป็นต้องใช้เซิร์ฟเวอร์ RADIUS หรือ AAA

- ดูข้อมูลจาก ติดตั้งการเข้ารหัสข้อมูลและการตรวจสอบความถูกต้อง เพื่อศึกษาเกี่ยวกับการรักษาความปลอดภัยประเภทต่างๆ
- ถ้าต้องการเพิ่มหรือเปลี่ยนการตั้งค่าความปลอดภัยที่จำเป็น คลิก การตั้งค่าความปลอดภัย เพื่อดูข้อมูลในการตั้งค่าความปลอดภัยสำหรับเครือข่าย WiFi ที่เลือก
- ดูที่ จัดการส่วนกำหนดค่า สำหรับคำอธิบายว่าควรใช้ตัวช่วยสร้างส่วนกำหนดค่าเมื่อใด
- ดู ภาพรวมเกี่ยวกับความปลอดภัย สำหรับรายละเอียดเพิ่มเติมเกี่ยวกับตัวเลือกความปลอดภัยต่างๆ สำหรับเครือข่าย WiFi
- ถ้าต้องการตรวจสอบการตั้งค่าความปลอดภัย ให้เลือกเครือข่าย WiFi ในรายการเครือข่าย WiFi ดู คุณสมบัติเครือข่าย เพื่อดูโหมดการทำงาน, ระดับการตรวจสอบความถูกต้อง และการเข้ารหัสข้อมูล
- ดู ความปลอดภัยขององค์กร เพื่อตั้งค่าการรักษาความปลอดภัยด้วยการตั้งค่าความถูกต้อง 802.1X

## การตั้งค่าความปลอดภัยส่วนบุคคล

#### คำอธิบายการตั้งค่าความปลอดภัยส่วนบุคคล

ชื่อ | การตั้งค่า
--- | ---
การตั้งค่าทั่วไป | เลือกเพื่อเปิดการตั้งค่าความปลอดภัยส่วนบุคคล การตั้งค่าความปลอดภัยที่ใช้ได้จะขึ้นอยู่กับโหมดการทำงานที่เลือกใน การตั้งค่าความปลอดภัยของการสร้างส่วนกำหนดค่า WiFi อุปกรณ์ต่ออุปกรณ์ (เฉพาะกิจ): ในโหมดอุปกรณ์ต่ออุปกรณ์ หรือที่เรียกว่า โหมดเฉพาะกิจ คอมพิวเตอร์ไร้สายจะส่งข้อมูลให้กับคอมพิวเตอร์ไร้สายเครื่องอื่นโดยตรง คุณสามารถใช้โหมดเฉพาะกิจเพื่อเชื่อมต่อคอมพิวเตอร์หลายเครื่องภายในบ้านหรือสำนักงานขนาดเล็ก หรือเพื่อสร้างเครือข่ายไร้สายชั่วคราวสำหรับการประชุม

> หมายเหตุ: เครือข่ายแบบอุปกรณ์ต่ออุปกรณ์ (เฉพาะกิจ) จะแสดงด้วยภาพโน้ตบุ๊ค ( ) ในเครือข่าย WiFi และรายการส่วนกำหนดค่า

เครือข่าย (โครงสร้างพื้นฐาน): เครือข่ายโครงสร้างพื้นฐานประกอบด้วยจุดเชื่อมต่ออย่างน้อยหนึ่งจุด และคอมพิวเตอร์อย่างน้อยหนึ่งเครื่องที่ติดตั้งอแด็ปเตอร์ WiFi จะต้องมีจุดเชื่อมต่ออย่างน้อยหนึ่งจุดที่มีการเชื่อมต่อแบบมีสายด้วย ในกรณีของผู้ใช้ในบ้าน มักจะเป็นเครือข่ายบรอดแบนด์หรือสายเคเบิล

> หมายเหตุ: เครือข่ายโครงสร้างพื้นฐานจะแสดงด้วยภาพจุดเชื่อมต่อ () ในเครือข่าย WiFi หรือรายการส่วนกำหนดค่า

การตั้งค่าความปลอดภัย | หากคุณตั้งส่วนกำหนดค่าอุปกรณ์ต่ออุปกรณ์ (เฉพาะกิจ) ให้เลือกหนึ่งในการตั้งค่าการเข้ารหัสข้อมูลต่อไปนี้:

- ไม่มี: ไม่ต้องใช้การตรวจสอบความถูกต้อง
- WEP 64 บิต หรือ WEP 128 บิต: จะใช้คีย์เครือข่ายหรือรหัสผ่านในการเข้ารหัส

ถ้าคุณกำลังปรับตั้งส่วนกำหนดค่า (โครงสร้างพื้นฐาน) เครือข่าย ให้เลือก:

- WPA*-Personal (TKIP) หรือ WPA2*-Personal (TKIP): WPA-Personal จะใช้ Temporal Key Integrity Protocol (TKIP) ในการเข้ารหัส
- WPA-Personal (AES-CCMP) หรือ WPA2-Personal (AES-CCMP): WPA-Personal จะใช้วิธีการใหม่สำหรับการปกป้องความเป็นส่วนตัวของการส่งผ่านแบบไร้สาย ซึ่งระบุไว้ในมาตรฐาน IEEE 802.11i

ปุ่มขั้นสูง | คลิกเพื่อเข้าสู่ การตั้งค่าขั้นสูง และกำหนดค่าตัวเลือกต่อไปนี้:

- เชื่อมต่ออัตโนมัติ: เลือกเพื่อเชื่อมต่อไปยังส่วนกำหนดค่าโดยอัตโนมัติหรือโดยผู้ใช้
- นำเข้าอัตโนมัติ: ผู้ดูแลเครือข่ายสามารถส่งออกส่วนกำหนดค่าบนคอมพิวเตอร์เครื่องอื่น
- การเลือกแบนด์: เลือกแบนด์ที่จะใช้สำหรับส่วนกำหนดค่าการเชื่อมต่อนี้
- จุดเชื่อมต่อค่าบังคับ: เลือกเพื่อเชื่อมโยงอแด็ปเตอร์ WiFi กับจุดเชื่อมต่อที่ระบุ
- การป้องกันรหัสผ่าน: เลือกเพื่อป้องกันรหัสผ่านสำหรับส่วนกำหนดค่า
- เริ่มโปรแกรมประยุกต์อัตโนมัติ: ระบุโปรแกรมที่จะเริ่มเมื่อมีการเชื่อมต่อไร้สาย
- รักษาการเชื่อมต่อ: เลือกเพื่อรักษาการเชื่อมต่อกับส่วนกำหนดค่าผู้ใช้หลังจากที่ออกจากระบบ

ย้อนกลับ | ดูหน้าก่อนหน้าในตัวช่วยสร้างส่วนกำหนดค่า
ตกลง | ปิดตัวช่วยสร้างส่วนกำหนดค่าและบันทึกส่วนกำหนดค่า
ยกเลิก | ปิดตัวช่วยสร้างส่วนกำหนดค่าและยกเลิกการเปลี่ยนแปลงที่กระทำ
วิธีใช้? | แสดงข้อมูลวิธีใช้สำหรับหน้าปัจจุบัน

## ติดตั้งการเข้ารหัสข้อมูล และการตรวจสอบความถูกต้อง

สำหรับเครือข่าย WiFi ในบ้าน คุณสามารถใช้กระบวนการด้านความปลอดภัยอย่างง่ายได้หลายวิธีเพื่อปกป้องการเชื่อมต่อแบบไร้สายของคุณ ซึ่งประกอบด้วย:

- ใช้งาน Wi-Fi Protected Access (WPA*)
- เปลี่ยนรหัสผ่าน
- เปลี่ยนชื่อเครือข่าย (SSID)

การเข้ารหัส Wi-Fi Protected Access (WPA) ช่วยให้มีการป้องกันข้อมูลของคุณในเครือข่าย WPA จะใช้คีย์เข้ารหัสที่เรียกว่า Pre-Shared Key (PSK) เพื่อเข้ารหัสข้อมูลก่อนการส่ง ป้อนรหัสผ่านชุดเดียวกันทั้งในคอมพิวเตอร์และจุดเชื่อมต่อของเครือข่ายในบ้านหรือธุรกิจขนาดเล็กของคุณ เฉพาะคอมพิวเตอร์ที่ใช้คีย์เข้ารหัสเดียวกันเท่านั้นที่จะสามารถเข้าถึงเครือข่าย หรือถอดรหัสข้อมูลที่ถูกเข้ารหัสไว้ซึ่งส่งมาจากคอมพิวเตอร์เครื่องอื่น รหัสผ่านจะเริ่มต้น Temporal Key Integrity Protocol (TKIP) หรือโปรโตคอล AES-CCMP โดยอัตโนมัติสำหรับกระบวนการเข้ารหัสข้อมูล

#### คีย์เครือข่าย

การเข้ารหัส WEP ให้ความปลอดภัยเป็น 2 ระดับ:

- คีย์ 64 บิต (บางครั้งเรียกว่า 40 บิต)
- คีย์ 128 บิต (หรือเรียกว่า 104 บิต)

เพื่อเพิ่มประสิทธิภาพในการรักษาความปลอดภัย ควรใช้คีย์ 128 บิต หากคุณใช้การเข้ารหัส อุปกรณ์ไร้สายทั้งหมดบนเครือข่ายไร้สายของคุณจะต้องใช้คีย์เข้ารหัสที่ตรงกัน

คุณสามารถสร้างคีย์ของคุณเองและระบุความยาวของคีย์ (64 บิต หรือ 128 บิต) และดัชนีคีย์ (ตำแหน่งที่บันทึกคีย์ไว้) ขนาดความยาวของคีย์ยิ่งมาก ก็ยิ่งมีความปลอดภัยสูง ขณะที่ความยาวของคีย์เพิ่มขึ้นหนึ่งตัวอักขระ จำนวนของคีย์ที่เป็นไปได้ยิ่งมากขึ้นเป็นทวีคูณ

#### ความยาวของคีย์: 64 บิต

> Pass phrase (64 บิต): ป้อนอักขระตัวอักษรและตัวเลข, 0-9, a-z หรือ A-Z จำนวน 5 ตัว
> Hex key (64 บิต): ป้อนอักขระเลขฐานสิบหก, 0-9, A-F จำนวน 10 ตัว

#### ความยาวของคีย์: 128 บิต

> Pass phrase (128 บิต): ป้อนอักขระตัวอักษรและตัวเลข, 0-9, a-z หรือ A-Z จำนวน 13 ตัว
> Hex key (128 บิต): ป้อนอักขระเลขฐานสิบหก, 0-9, A-F จำนวน 26 ตัว

ด้วยการเข้ารหัส WEP สถานีไร้สายจะสามารถกำหนดค่าได้ถึง 4 คีย์ (ค่าดัชนีคีย์ได้แก่ 1, 2, 3 และ 4) เมื่อจุดเชื่อมต่อหรือสถานีไร้สายส่งข้อความที่เข้ารหัสซึ่งใช้คีย์ที่บันทึกอยู่ในดัชนีคีย์ ข้อความที่ส่งจะระบุถึงดัชนีคีย์ที่ถูกใช้ในการเข้ารหัสเนื้อหาของข้อความ จุดเชื่อมต่อหรือสถานีไร้สายที่กำลังรับจึงสามารถรับคีย์ที่บันทึกอยู่ในดัชนีคีย์นั้นได้และใช้ในการถอดรหัสเนื้อหาข้อความที่เข้ารหัสไว้

### การติดตั้งเครื่องลูกข่ายโดยใช้การตรวจสอบความถูกต้องแบบเปิด และไม่ใช้การเข้ารหัสข้อมูล (ไม่มี)

ข้อควรระวัง: เครือข่าย WiFi ที่ไม่ได้ใช้การตรวจสอบความถูกต้องหรือการเข้ารหัสอาจถูกเข้าถึงโดยผู้ใช้ที่ไม่ได้รับอนุญาต

ในหน้าต่างหลักของยูทิลิตีการเชื่อมต่อ Intel® PROSet/Wireless WiFi ให้ใช้วีธีการต่อไปนี้เพื่อเชื่อมต่อกับเครือข่ายแบบอุปกรณ์ต่ออุปกรณ์:

- ดับเบิลคลิกเครือข่ายแบบอุปกรณ์ต่ออุปกรณ์ (เฉพาะกิจ) ในรายการเครือข่าย WiFi
- เลือกเครือข่ายแบบอุปกรณ์ต่ออุปกรณ์ (เฉพาะกิจ) ในรายการเครือข่าย WiFi คลิก เชื่อมต่อ ยูทิลิตีการเชื่อมต่อ Intel® PROSet/Wireless WiFi จะตรวจหาการตั้งค่าความปลอดภัยสำหรับอแด็ปเตอร์ WiFi โดยอัตโนมัติ

ในการสร้างส่วนกำหนดค่าสำหรับการเชื่อมต่อเครือข่าย WiFi ที่ไม่มีการเข้ารหัส ให้ปฏิบัติตามขั้นตอนต่อไปนี้:

1. คลิก ส่วนกำหนดค่า... บนหน้าต่างหลักของยูทิลิตีการเชื่อมต่อ WiFi
2. บนหน้าจอส่วนกำหนดค่า คลิก เพิ่ม เพื่อเปิด การตั้งค่าทั่วไปของการสร้างส่วนกำหนดค่า WiFi
3. ชื่อส่วนกำหนดค่า: ป้อนชื่อส่วนกำหนดค่าที่บ่งบอกความหมายได้
4. ชื่อเครือข่าย WiFi (SSID): ป้อนชื่อเครือข่ายไร้สาย
5. โหมดการทำงาน: คลิก อุปกรณ์ต่ออุปกรณ์ (เฉพาะกิจ)
6. คลิก ถัดไป เพื่อเปิด การตั้งค่าความปลอดภัย ความปลอดภัยส่วนบุคคล ถูกเลือกไว้ตามค่าเริ่มต้น
7. การตั้งค่าความปลอดภัย: ค่าเริ่มต้นคือ ไม่มี ซึ่งหมายถึงไม่มีการรักษาความปลอดภัยบนเครือข่ายไร้สายนี้
8. คลิก ตกลง ส่วนกำหนดค่าได้รับการเพิ่มในรายการส่วนกำหนดค่า และเชื่อมต่อกับเครือข่ายไร้สาย

### การติดตั้งเครื่องลูกข่ายโดยใช้การเข้ารหัสข้อมูล WEP 64 บิต หรือ WEP 128 บิต

ขณะที่เปิดใช้การเข้ารหัสข้อมูล WEP จะมีการใช้คีย์เครือข่ายหรือรหัสผ่านเพื่อเข้ารหัส

คีย์เครือข่ายจะถูกจัดเตรียมไว้ให้คุณโดยอัตโนมัติ (เช่น อาจจัดเตรียมให้โดยผู้ผลิตอแด็ปเตอร์เครือข่ายไร้สาย) หรือคุณสามารถป้อนเข้าด้วยตัวเองและระบุความยาวของคีย์ (64 บิต หรือ 128 บิต), รูปแบบคีย์ (ตัวอักขระ ASCII หรือเลขฐานสิบหก), และดัชนีคีย์ (ตำแหน่งที่บันทึกคีย์ไว้) ขนาดความยาวของคีย์ยิ่งมาก ก็ยิ่งมีความปลอดภัยสูง

การเพิ่มคีย์เครือข่ายสำหรับการเชื่อมต่อเครือข่ายโครงสร้างพื้นฐาน:

1. ในหน้าต่างหลักของยูทิลิตีการเชื่อมต่อ WiFi ให้ดับเบิลคลิกที่เครือข่ายโครงสร้างพื้นฐานในรายการเครือข่าย WiFi หรือเลือกเครือข่ายและคลิก เชื่อมต่อ
2. คลิก ส่วนกำหนดค่า... เพื่อเข้าสู่รายการส่วนกำหนดค่า
3. คลิก คุณสมบัติ เพื่อเปิด การตั้งค่าทั่วไปของการสร้างส่วนกำหนดค่า WiFi ชื่อส่วนกำหนดค่าและชื่อเครือข่าย WiFi (SSID) จะแสดงขึ้น ควรเลือก เครือข่าย (โครงสร้างพื้นฐาน) เป็นโหมดการทำงาน
4. คลิก ถัดไป เพื่อเปิด การตั้งค่าความปลอดภัย ความปลอดภัยส่วนบุคคล ถูกเลือกไว้ตามค่าเริ่มต้น
5. การตั้งค่าความปลอดภัย: ค่าเริ่มต้นของการเข้ารหัสข้อมูลคือ ไม่มี ซึ่งหมายถึงไม่มีการรักษาความปลอดภัยบนเครือข่ายไร้สายนี้

การเพิ่มรหัสผ่านหรือคีย์เครือข่าย:

1. การตั้งค่าความปลอดภัย: เลือก WEP 64 บิต หรือ WEP 128 บิต เพื่อกำหนดค่าการเข้ารหัสข้อมูล WEP ด้วยคีย์ 64 บิต หรือ 128 บิต

> เมื่อเปิดใช้การเข้ารหัส WEP บนจุดเชื่อมต่อ จะมีการใช้ คีย์ WEP เพื่อตรวจสอบการเข้าถึงเครือข่าย หากอุปกรณ์ไร้สายไม่มีคีย์ WEP ที่ถูกต้อง ถึงแม้ว่าการตรวจสอบความถูกต้องจะเสร็จสมบูรณ์ แต่อุปกรณ์จะไม่สามารถรับส่งข้อมูลผ่านจุดเชื่อมต่อ หรือถอดรหัสข้อมูลที่ได้รับจากจุดเชื่อมต่อ

> ชื่อ | คำอธิบาย
> --- | ---
> รหัสผ่าน | ป้อนรหัสผ่านการรักษาความปลอดภัยเครือข่ายไร้สาย (Pass phrase) หรือคีย์เข้ารหัส (คีย์ WEP)
> Pass phrase (64 บิต) | ป้อนอักขระตัวอักษรและตัวเลข, 0-9, a-z หรือ A-Z จำนวน 5 ตัว
> คีย์ WEP (64 บิต) | ป้อนอักขระเลขฐานสิบหก, 0-9, A-F จำนวน 10 ตัว
> Pass phrase (128 บิต) | ป้อนอักขระตัวอักษรและตัวเลข, 0-9, a-z หรือ A-Z จำนวน 13 ตัว
> คีย์ WEP (128 บิต) | ป้อนอักขระเลขฐานสิบหก, 0-9, A-F จำนวน 26 ตัว

2. ดัชนีคีย์: เปลี่ยนดัชนีคีย์เพื่อกำหนดรหัสผ่านได้ 4 ชุด
3. คลิก ตกลง เพื่อกลับเข้าสู่รายการส่วนกำหนดค่า

การเพิ่มรหัสผ่านมากกว่าหนึ่งชุด:

1. เลือกหมายเลขดัชนีคีย์: 1, 2, 3, หรือ 4
2. ป้อนรหัสผ่านความปลอดภัยไร้สาย
3. เลือกหมายเลขดัชนีคีย์อีกชุดหนึ่ง
4. ป้อนรหัสผ่านความปลอดภัยไร้สายอีกชุดหนึ่ง
5. คลิก ตกลง เพื่อกลับเข้าสู่รายการส่วนกำหนดค่า

### การติดตั้งเครื่องลูกข่ายโดยใช้การตั้งค่าความปลอดภัย WPA*-Personal (TKIP) หรือ WPA2*-Personal (TKIP)

โหมดส่วนบุคคล WPA* จำเป็นต้องใช้การกำหนดค่า pre-shared key (PSK) โดยผู้ใช้ที่จุดเชื่อมต่อและเครื่องลูกข่าย PSK นี้จะตรวจสอบความถูกต้องของผู้ใช้ด้วยรหัสผ่านหรือรหัสระบุเครือข่าย ทั้งที่สถานีเครื่องลูกข่ายและจุดเชื่อมต่อ จุดเชื่อมต่อจะทำการตรวจสอบความถูกต้อง โหมดส่วนบุคคล WPA มุ่งหมายให้ใช้สำหรับสภาพแวดล้อมแบบในบ้านหรือธุรกิจขนาดเล็ก

WPA2* เป็นการรักษาความปลอดภัย WPA รุ่นที่ 2 ที่รับประกันกับองค์กรและผู้ใช้เครือข่ายไร้สายว่าจะมีเฉพาะผู้ใช้ที่ได้รับอนุญาตแล้วเท่านั้นที่สามารถเข้าถึงเครือข่ายไร้สายของพวกเขาได้ WPA2 มีกลไกการเข้ารหัสที่แข็งแกร่งมากขึ้นโดยผ่านมาตรฐาน Advanced Encryption Standard (AES) ซึ่งเป็นเงื่อนไขที่จำเป็นสำหรับบางองค์กรและหน่วยงานในภาครัฐ

หมายเหตุ: เพื่อให้อัตราการถ่ายโอนสูงกว่า 54 Mbps บนการเชื่อมต่อ 802.11n จะต้องเลือกความปลอดภัย WPA2-AES สามารถเลือกไม่มีความปลอดภัย (ไม่มี) เพื่อเปิดใช้การตั้งค่าเครือข่ายและการแก้ไขปัญหา

การปรับตั้งส่วนกำหนดค่าเครือข่าย WiFi ที่มีการตรวจสอบความถูกต้องของเครือข่าย WPA-Personal และการเข้ารหัสข้อมูล TKIP:

1. ในหน้าต่างหลักของยูทิลิตีการเชื่อมต่อ WiFi ให้ดับเบิลคลิกที่เครือข่ายโครงสร้างพื้นฐานในรายการเครือข่าย WiFi หรือเลือกเครือข่ายและคลิก เชื่อมต่อ
2. คลิก ส่วนกำหนดค่า... เพื่อเข้าสู่รายการส่วนกำหนดค่า
3. คลิก คุณสมบัติ เพื่อเปิด การตั้งค่าทั่วไปของคุณสมบัติส่วนกำหนดค่า WiFi ชื่อส่วนกำหนดค่าและชื่อเครือข่าย WiFi (SSID) จะแสดงขึ้น ควรเลือก เครือข่าย (โครงสร้างพื้นฐาน) เป็นโหมดการทำงาน
4. คลิก ถัดไป เพื่อเปิด การตั้งค่าความปลอดภัย
5. เลือก ความปลอดภัยส่วนบุคคล
6. การตั้งค่าความปลอดภัย: เลือก WPA-Personal (TKIP) เพื่อรักษาความปลอดภัยสำหรับสภาพแวดล้อมแบบเครือข่ายธุรกิจขนาดเล็กหรือในบ้าน ซึ่งจะใช้รหัสผ่านที่เรียกว่า pre-shared key (PSK) รหัสผ่านที่ยาวช่วยรักษาความปลอดภัยเครือข่ายได้มากกว่ารหัสผ่านที่สั้น
   หากจุดเชื่อมต่อไร้สายหรือเราเตอร์ของคุณสนับสนุน WPA2-Personal คุณควรเปิดใช้งานบนจุดเชื่อมต่อ และกำหนดรหัสผ่านแบบยาวที่ซับซ้อน รหัสผ่านชุดที่ป้อนลงในจุดเชื่อมต่อจะต้องถูกนำมาใช้บนคอมพิวเตอร์เครื่องนี้และอุปกรณ์ไร้สายอื่นๆ ทั้งหมดที่เชื่อมต่อกับเครือข่ายไร้สาย

หมายเหตุ: WPA-Personal และ WPA2-Personal สามารถใช้งานร่วมกันได้

7. รหัสผ่านความปลอดภัยไร้สาย (คีย์เข้ารหัส): ป้อนข้อความโดยมีจำนวนอักขระตั้งแต่ 8 ถึง 63 ตัว ตรวจสอบว่าคีย์เครือข่ายตรงกับรหัสผ่านในจุดเชื่อมต่อไร้สายหรือไม่
8. คลิก ตกลง เพื่อกลับเข้าสู่รายการส่วนกำหนดค่า

### การติดตั้งเครื่องลูกข่ายโดยใช้การตั้งค่าความปลอดภัย WPA*-Personal (AES-CCMP) หรือ WPA2*-Personal (AES-CCMP)

Wi-Fi Protected Access (WPA*) เป็นส่วนปรับปรุงความปลอดภัยที่ช่วยเพิ่มระดับการคุ้มครองข้อมูลและการควบคุมการเข้าถึงเครือข่ายไร้สาย WPA ใช้การตรวจสอบความถูกต้อง 802.1X และการแลกเปลี่ยนคีย์ และสามารถใช้งานร่วมกับคีย์เข้ารหัสแบบไดนามิกเท่านั้น ในกรณีของผู้ใช้ตามบ้านหรือธุรกิจขนาดเล็ก WPA-Personal จะใช้ทั้ง Advanced Encryption Standard - Counter CBC-MAC Protocol (AES-CCMP) และ Temporal Key Integrity Protocol (TKIP)

หมายเหตุ: เพื่อให้อัตราการถ่ายโอนสูงกว่า 54 Mbps บนการเชื่อมต่อ 802.11n จะต้องเลือกความปลอดภัย WPA2-AES สามารถเลือกไม่มีความปลอดภัย (ไม่มี) เพื่อเปิดใช้การตั้งค่าเครือข่ายและการแก้ไขปัญหา

การสร้างส่วนกำหนดค่าเครือข่าย WiFi ที่มีการตรวจสอบความถูกต้องของเครือข่าย WPA2*-Personal และการเข้ารหัสข้อมูล AES-CCMP:

1. ในหน้าต่างหลักของยูทิลิตีการเชื่อมต่อ WiFi ให้ดับเบิลคลิกที่เครือข่ายโครงสร้างพื้นฐานในรายการเครือข่าย WiFi หรือเลือกเครือข่ายและคลิก เชื่อมต่อ
2. หากเครื่อข่ายเหล่านี้กำลังมีการรับส่งสัญญาณอยู่ ชื่อส่วนกำหนดค่าและชื่อเครือข่าย WiFi (SSID) ควรจะปรากฏอยู่บนหน้าจอ การตั้งค่าทั่วไป ควรเลือก เครือข่าย (โครงสร้างพื้นฐาน) เป็นโหมดการทำงาน คลิก ถัดไป เพื่อเปิด การตั้งค่าความปลอดภัย
3. เลือก ความปลอดภัยส่วนบุคคล
4. การตั้งค่าความปลอดภัย: เลือก WPA2-Personal (AES-CCMP) เพื่อใช้การรักษาความปลอดภัยระดับนี้สำหรับสภาพแวดล้อมแบบเครือข่ายขนาดเล็กหรือในบ้าน โดยใช้รหัสผ่านที่เรียกว่า pre-shared key (PSK) รหัสผ่านที่ยาวช่วยรักษาความปลอดภัยเครือข่ายได้มากกว่ารหัสผ่านที่สั้น

> AES-CCMP - (Advanced Encryption Standard - Counter CBC-MAC Protocol) เป็นวิธีการที่ใหม่กว่าสำหรับการปกป้องความเป็นส่วนตัวของการส่งผ่านแบบไร้สาย ดังระบุไว้ในมาตรฐาน IEEE 802.11i โดย AES-CCMP เป็นวิธีการเข้ารหัสที่เข้มงวดกว่า TKIP ควรเลือกการเข้ารหัสข้อมูลแบบ AES-CCMP เมื่อการป้องกันข้อมูลอย่างเข้มงวดเป็นสิ่งสำคัญ

> หากจุดเชื่อมต่อไร้สายหรือเราเตอร์ของคุณสนับสนุน WPA2-Personal คุณควรเปิดใช้งานบนจุดเชื่อมต่อ และกำหนดรหัสผ่านแบบยาวที่ซับซ้อน รหัสผ่านชุดที่ป้อนลงในจุดเชื่อมต่อจะต้องนำมาใช้กับคอมพิวเตอร์เครื่องนี้และอุปกรณ์ไร้สายอื่นๆ ทั้งหมดที่เชื่อมต่อกับเครือข่ายไร้สาย

> หมายเหตุ: WPA-Personal และ WPA2-Personal สามารถใช้งานร่วมกันได้

5. รหัสผ่าน: รหัสผ่านความปลอดภัยไร้สาย (คีย์เข้ารหัส): ป้อนข้อความ (ความยาวของอักขระตั้งแต่ 8 ถึง 63 ตัว) ตรวจสอบว่าคีย์เครือข่ายที่ใช้ตรงกันกับคีย์จุดเชื่อมต่อไร้สายหรือไม่
6. คลิก ตกลง เพื่อกลับเข้าสู่รายการส่วนกำหนดค่า

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์