กลับไปที่สารบัญ

# รายละเอียดการเชื่อมต่อเครือข่าย

เมื่อคุณเชื่อมต่อเข้ากับเครือข่าย WiFi คลิกที่ปุ่ม รายละเอียด... ในหน้าต่างหลักของยูทิลิตีการเชื่อมต่อ Intel® PROSet/Wireless WiFi เพื่อแสดงรายละเอียดการเชื่อมต่อ

## รายละเอียดการเชื่อมต่อ WiFi

ชื่อ | คำอธิบาย
--- | ---
ชื่อส่วนกำหนดค่า | ชื่อของส่วนกำหนดค่า WiFi
ชื่อเครือข่าย | ชื่อเครือข่าย (SSID) ของการเชื่อมต่อปัจจุบัน
คุณภาพของสัญญาณ | การประเมินสัญญาณความถี่วิทยุ (RF) สามารถทำได้โดยใช้องค์ประกอบสองส่วน คือ:

- ความเข้มของสัญญาณ (ปริมาณ)
- คุณภาพของสัญญาณ

คุณภาพของสัญญาณจะพิจารณาจากปัจจัยต่างๆ ประกอบกัน เริ่มแรกจะพิจารณาความเข้มของสัญญาณและอัตราสัญญาณรบกวน RF ที่ปรากฏขึ้น สัญญาณรบกวน RF เกิดขึ้นเองตามธรรมชาติ หรืออาจเกิดจากอุปกรณ์ไฟฟ้า หากสัญญาณรบกวน RF มีปริมาณสูง หรือความเข้มของสัญญาณอยู่ในระดับต่ำ จะทำให้อัตราส่วนสัญญาณต่อสัญญาณรบกวนอยู่ในระดับที่ลดลง ซึ่งจะทำให้สัญญาณมีคุณภาพต่ำ หากอัตราส่วนสัญญาณต่อสัญญาณรบกวนอยู่ในระดับต่ำ จะทำให้เครื่องรับวิทยุประสบปัญหาในการแยกแยะข้อมูลที่อยู่ในสัญญาณออกจากสัญญาณรบกวน

ความเข้มของสัญญาณ | แถบบนไอคอนแสดงความเข้มของสัญญาณระบุถึงคุณภาพของการรับส่งสัญญาณระหว่างอแด็ปเตอร์ไร้สายของคุณกับจุดเชื่อมต่อหรือคอมพิวเตอร์ในโหมดอุปกรณ์ต่ออุปกรณ์ (เฉพาะกิจ) จำนวนแถบสีเขียวแนวตั้งแสดงถึงความเข้มของสัญญาณรับส่ง หมายเหตุ: จะแสดงความเข้มของสัญญาณสำหรับ จุดเชื่อมต่อ ที่ใกล้ที่สุด สำหรับเครือข่ายที่มี AP หลายตัว

ความเข้มของสัญญาณจะมีช่วงตั้งแต่ดีเยี่ยมจนถึงอยู่นอกพื้นที่ ปัจจัยต่อไปนี้จะส่งผลกระทบต่อความเข้มของสัญญาณ:

- คุณภาพของสัญญาณจะลดลงตามระยะทาง และได้รับผลกระทบจากสิ่งกีดขวางที่เป็นโลหะและคอนกรีต
- วัตถุที่เป็นโลหะอาจสะท้อนสัญญาณและก่อให้เกิดการรบกวน
- อุปกรณ์ไฟฟ้าอื่นๆ อาจก่อให้เกิดการรบกวนเช่นกัน

ที่อยู่ IP | ที่อยู่ IPv4: ที่อยู่ Internet Protocol (IP) สำหรับการเชื่อมต่อปัจจุบัน
ที่อยู่ IPv6: ที่อยู่ IP รุ่นอนาคตจะสามารถใช้งานร่วมกับรุ่นก่อนหน้านี้ และมีจุดมุ่งหมายเพื่อแก้ไขปัญหาเรื่องความปลอดภัยของข้อมูลใน IPv4 IPv6 จะเพิ่ม address space จาก 32 บิต เป็น 128 บิต เพื่อเพิ่มจำนวนเครือข่ายและระบบโดยไม่จำกัด นอกจากนี้ยังสนับสนุนพารามิเตอร์ quality of service (QoS) สำหรับเสียงและวิดีโอแบบเรียลไทม์อีกด้วย
ที่อยู่ MAC ของอแด็ปเตอร์ | ที่อยู่ Media Access Control (MAC) สำหรับอแด็ปเตอร์ WiFi
แบนด์ | ระบุย่านความถี่ไร้สายสำหรับการเชื่อมต่อปัจจุบัน

- 802.11a
- 802.11b
- 802.11g
- 802.11n

จำนวนเสาสัญญาณที่ใช้งานอยู่ | ระบุจำนวนเสาสัญญาณที่ใช้อยู่ในปัจจุบัน ตัวเลขนี้ขึ้นอยู่กับแบนด์ที่เครือข่ายต่างๆ กำลังใช้อยู่ โหมดรับ/ส่งที่ใช้บนแบนด์เหล่านั้น ความเข้มของสัญญาณ และความสามารถของจุดเชื่อมต่อ ผู้ใช้ไม่สามารถควบคุมพารามิเตอร์นี้ได้โดยตรง
อัตราข้อมูลที่สนับสนุน | อัตราที่อแด็ปเตอร์ WiFi สามารถส่งและรับข้อมูล แสดงความเร็วเป็น Mbps สำหรับความถี่ที่กำลังใช้

- 802.11a: 6, 9, 12, 18, 24, 36, 48 และ 54
- 802.11b: 1, 2, 5.5 และ 11
- 802.11g: 1, 2, 5.5, 6, 9, 11, 12, 18, 24, 36, 48 และ 54
- 802.11n: 450, 300, 270, 243, 240, 180, 150, 144, 135, 130, 120, 117, 115.5, 90, 86.667, 72.2, 65, 60, 57.8, 45, 43.3, 30, 28.9, 21.7, 15, 14.4, 7.2

ความถี่วิทยุ | ระบุความถี่ของการเชื่อมต่อไร้สายปัจจุบัน

- 802.11a: 5.15 GHz to 5.85 GHz
- 802.11b/g: 2.400 GHz ถึง 2.4835 GHz (ขึ้นกับแต่ละประเทศ)
- 802.11n: 2.400 GHz ถึง 5.00 GHz

หมายเลขแชนแนล | แสดงช่องสัญญาณสำหรับการรับและส่ง
การตรวจสอบความถูกต้องเครือข่าย | แสดงโหมดเปิด, ใช้ร่วมกัน, WPA*-Personal, WPA2*-Personal, WPA-Enterprise และ WPA2-Enterprise แสดงการตรวจสอบความถูกต้องที่ใช้โดยส่วนกำหนดค่าที่ใช้อยู่ในปัจจุบัน ดูรายละเอียดเพิ่มเติมใน ภาพรวมเกี่ยวกับความปลอดภัย
การเข้ารหัสข้อมูล | แสดงค่าเป็น ไม่มี, WEP, CKIP, TKIP หรือ AES-CCMP ดูรายละเอียดเพิ่มเติมใน ภาพรวมเกี่ยวกับความปลอดภัย
ประเภทการตรวจสอบความถูกต้อง 802.1X | แสดงค่า ไม่มี, EAP-SIM, TLS, TTLS, PEAP, LEAP หรือ EAP-FAST ดูรายละเอียดเพิ่มเติมใน ภาพรวมเกี่ยวกับความปลอดภัย
โปรโตคอลการตรวจสอบความถูกต้อง 802.1X | แสดงค่าเป็น ไม่มี, PAP, GTC, CHAP, MS-CHAP, MS-CHAP-V2 หรือ TLS ดูรายละเอียดเพิ่มเติมใน ภาพรวมเกี่ยวกับความปลอดภัย
รุ่น CCX | รุ่นของส่วนขยายที่สามารถใช้งานร่วมกับ Cisco บนการเชื่อมต่อไร้สายนี้
พลังงาน Tx ปัจจุบัน | ระดับพลังงานที่อแด็ปเตอร์ WiFi กำลังรับส่งข้อมูลในปัจจุบัน หน่วยเป็นมิลลิวัตต์
ระดับพลังงานที่สนับสนุน | นี่คือระดับพลังงานที่อแด็ปเตอร์ WiFi สามารถทำการรับส่ง ข้อมูลนี้นำเสนอเป็นช่วงค่า และขึ้นอยู่กับอแด็ปเตอร์
ที่อยู่ MAC ของจุดเชื่อมต่อ | ที่อยู่ Media Access Control (MAC) สำหรับจุดเชื่อมต่อที่ถูกเชื่อมโยง
จุดเชื่อมต่อค่าบังคับ | แสดงค่าเป็น "ไม่มี" หากไม่ได้เปิดใช้งาน หากถูกเปิดใช้งานจาก การตั้งค่าจุดเชื่อมต่อค่าบังคับ ที่อยู่ MAC ของจุดเชื่อมต่อจะแสดงขึ้น ตัวเลือกนี้กำหนดให้อแด็ปเตอร์ WiFi ทำการเชื่อมต่อกับจุดเชื่อมต่อที่ใช้ที่อยู่ MAC เฉพาะ (เลขฐานสิบหก 12 หลัก แบบ 48 บิต เช่น 00:06:25:0E:9D:84)
ชื่อ AP | ชื่อของจุดเชื่อมต่อ ชื่อนี้ถูกตั้งโดยผู้ที่กำหนดค่าจุดเชื่อมต่อ และโดยปกติแล้วจำกัดไว้ที่ 32 อักขระ หมายเหตุ: ค่าำพารามิเตอร์นี้จะปรากฏให้เห็นเฉพาะในกรณีที่การสนับสนุน IPv6 ถูกติดตั้งไว้บน Windows* XP
ที่อยู่ AP IPv4/IPv6 | ที่อยู่ Internet Protocol (IPv4 หรือ IPv6) สำหรับจุดเชื่อมต่อ IPv6 เป็นที่อยู่ IP รุ่นอนาคตจะสามารถใช้งานร่วมกับรุ่นก่อนหน้านี้ และมีจุดมุ่งหมายเพื่อแก้ไขปัญหาเรื่องความปลอดภัยของข้อมูลใน IPv4 IPv6 จะเพิ่ม address space จาก 32 บิต เป็น 128 บิต เพื่อเพิ่มจำนวนเครือข่ายและระบบโดยไม่จำกัด นอกจากนี้ยังสนับสนุนพารามิเตอร์ quality of service (QoS) สำหรับเสียงและวิดีโอแบบเรียลไทม์อีกด้วย

หมายเหตุ: พารามิเตอร์นี้จะปรากฏให้เห็นเฉพาะเมื่อเชื่อมต่อกับจุดเชื่อมต่อของ Cisco Systems เท่านั้น

ความเข้มของสัญญาณ AP | ความเข้มของสัญญาณที่ได้รับจากจุดเชื่อมต่อ ที่อแด็ปเตอร์ ค่านี้มีหน่วยเป็นมิลลิวัตต์ (mW) และอาจอยู่ในช่วงพิโควัตต์ (picowatts) ค่านี้จะแตกต่างกันไป ขึ้นอยู่กับระยะห่างระหว่าง AP และอแด็ปเตอร์ สิ่งกีดขวางที่อาจแทรกแซงสัญญาณ และระดับพลังงานที่ AP กำลังรับส่งข้อมูล

หมายเหตุ: พารามิเตอร์นี้จะปรากฏให้เห็นเฉพาะเมื่อเชื่อมต่อกับจุดเชื่อมต่อของ Cisco Systems เท่านั้น

ระดับสัญญาณรบกวน AP | ระดับสัญญาณรบกวนความถี่วิทยุ (RF) ที่มีอยู่ในสภาพแวดล้อมซึ่งมีแนวโน้มว่าจะแทรกแซงสัญญาณจากจุดเชื่อมต่อ สัญญาณรบกวน RF มาจากแหล่งธรรมชาติและแหล่งกระแสไฟฟ้า หมายเหตุ: พารามิเตอร์นี้จะปรากฏให้เห็นเฉพาะเมื่อเชื่อมต่อกับจุดเชื่อมต่อของ Cisco Systems เท่านั้น
ซ่อมแซม | กำหนดที่อยู่ IP ใหม่ ถ้าคุณประสบปัญหาในการเข้าใช้เครือข่าย ให้ตรวจสอบความถูกต้องของที่อยู่ IP ถ้าที่อยู่ IP คือ 0.0.0.0 หรือ 169.x.x.x เป็นไปได้ว่าที่อยู่นี้ไม่ถูกต้อง ถ้าเครือข่ายของคุณตั้งค่าไว้ให้กำหนดที่อยู่เครือข่ายโดยอัตโนมัติ คุณสามารถคลิก ซ่อมแซม และขอที่อยู่ IP ใหม่ได้
ปิด | ปิดหน้านี้
วิธีใช้? | แสดงข้อมูลวิธีใช้สำหรับหน้านี้

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์