Tilbake til innhold

# Wireless Event Viewer

Programmet Wireless Event Viewer brukes til å spore og vise trådløse hendelser. Listen over hendelser inkluderer normale hendelser og, hvis et problem har oppstått, feilhendelser. Hendelser registreres i loggfiler som du kan sende til kundestøtte.

## Hvordan få tilgang

Slik starter du Wireless Event Viewer:

1. På verktøymenyen klikker du Intel® Wireless Troubleshooter
2. I den venstre ruten av vinduet klikker du Wireless Event Viewer.

## Filmenykommandoer

MERK: Din tilgang som klientbruker til å endre innstillinger for Wireless Event Viewer kan innskrenkes av administratoren. Hvis dette skjer, vises noen av innstillingene i gråtoner.

### Innstillinger-kommandoen

Innstillinger-kommandoen gir deg tilgang til ulike innstillinger som regulerer Logging av trådløse hendelser. Kommandoen aktiverer et vindu med tre kategorier.

- Kategorien Generelt
- Kategorien Slett loggfil
- Kategorien Driverlogg

#### Kategorien Generelt

Kategorien Generell gir deg tilgang til følgende innstillinger:

Innstilling | Beskrivelse
--- | ---
Aktiver Logging av trådløse hendelser. | Klikk (slå på) for å aktivere Logging av trådløse hendelser. Dette alternativet må være krysset av for at trådløse hendelser skal logges. Hvis dette alternativet er slått av, deaktiveres alle andre innstillinger for Trådløse hendelser i dette vinduet.
Angi mappen der loggfilen for trådløse hendelser skal lagres: | Spesifiser en absolutt bane på systemet som loggfilen skal skrives til. Banen kan ikke inneholde mer enn 150 tegn.
Navneprefiks for loggfilen: | Dette er navnet på loggfilen: Standardnavnet er: <ComputerName_UserDomain>. Dette kan du konfigurere.
Maksimal størrelse på loggfil: | Hvis den gjeldende loggfilen overskrider spesifisert størrelse (i MB), opprettes det nye loggfiler. Dette hindrer at loggfilene vokser seg for store. Standard filstørrelse er 1 megabyte. Du kan velge en filstørrelse på opptil ti megabyte i intervaller på én megabyte.
Standarder | Klikk Standard for å sette alle innstillingene i denne kategorien tilbake til standardverdier. Dette valget setter bare innstillingene tilbake til standard for den åpne kategorien.
OK | Lagre endringene, og lukk vinduet.

#### Kategorien Slett loggfil

Kategorien Sletting av loggfil gir deg tilgang til følgende innstillinger:

Innstilling | Beskrivelse
--- | ---
Velg mellom følgende alternativ for når loggfilene skal slettes. |

- Aldri slett gamle loggfiler.
- Slett gamle loggfiler når en av de valgte betingelsene er innfridd.
  - Slett gamle loggfiler i bestemte intervaller: Dette antallet kan variere mellom 1 og 30.
  - Slett gamle loggfiler når den totale størrelsen på loggfilene overskrider: Dette antallet kan variere mellom 1 og 10 megabyte (MB) i intervaller på én megabyte.

Standarder | Klikk Standard for å sette alle innstillingene i denne kategorien tilbake til standardverdier. Dette valget setter bare innstillingene tilbake til standard for den åpne kategorien.
OK | Lagre endringene, og lukk vinduet.

#### Kategorien Driverlogg

Logging av driverhendelser registrerer bestemte driverspesifikke hendelser. Her får du tilgang til følgende innstillinger:

Innstilling | Beskrivelse
--- | ---
Aktiver Logging av driverhendelser | Logging av driverhendelser registrerer og logger hendelser som er spesifikke for driveren. Hendelsene kan vises i Wireless Event Viewer. Her kan du velge å aktivere standard- eller feilsøkingslogging.

- Standardlogging: Dette er normale driverhendelser.
- Feilsøkingslogging: Dette er hendelser som registreres som feil. De kan hjelpe til med å løse driverproblemer.

Standarder | Klikk Standard for å sette alle innstillingene i denne kategorien tilbake til standardverdier. Dette valget setter bare innstillingene tilbake til standard for den åpne kategorien.
OK | Lagre endringene, og lukk vinduet.

### Avslutt-kommando

Ved hjelp av denne kommandoen i Fil-menyen kan du gå ut av Wireless Event Viewer.

## Modusmenykommandoer

### Visning av hendelser i sanntid

Denne kommandoen viser hendelsene i sanntid etter hvert som de inntreffer.

- I dette vinduet kan du klikke Tøm for å tømme denne hendelseslisten og la hendelsene registreres og vises på nytt.
- Du kan også klikke Lagre som... for å lagre denne listen til en loggfil. I formen Lagre som... bør du velge å lagre listen som en binær fil (.bin) slik at du kan vise filen på nytt i Wireless Event Viewer. Du kan også lagre listen som en .csv-fil (comma separated values) hvis du ønsker å vise den utenfor Wireless Event Viewer.

### Loggfilvisning

Denne kommandoen tømmer Wireless Event Viewer og lar deg åpne en loggfil som har blitt lagret tidligere.

- Velg Åpne for å åpne en eksisterende loggfil. Loggfilen må være i binært format (.bin) for at den skal kunne vises av Wireless Event Viewer.
- Klikk Lagre som... for å lagre filen under et annet navn. I formen Lagre som... bør du velge å lagre listen som en binær fil (.bin) slik at du kan vise filen på nytt i Wireless Event Viewer. Du kan også lagre listen som en .csv-fil (comma separated values) hvis du ønsker å vise den utenfor Wireless Event Viewer.
- Klikk Tøm for å tømme listen over hendelser.

## Hjelpemenykommandoer

Denne menyen inneholder følgende kommandoer:

- Hjelp for Wireless Event Viewer: Gir tilgang til denne Hjelp-informasjonen:
- Om...: Inneholder informasjon om programvareversjon, plugin-moduler, copyright og støtte.

Tilbake til toppen

Tilbake til innhold

Varemerker og fraskrivelser